Document ID: 32003R2316

Kommissionens forordning (EF) nr. 2316/2003
af 29. december 2003
om ændring af forordning (EF) nr. 98/2003 for så vidt angår den foreløbige forsyningsopgørelse for De Kanariske Øer for mælkepræparater uden fedtstof
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican)(1), særlig artikel 3, stk. 6, og
ud fra følgende betragtninger:
(1) Kommissionens forordning (EF) nr. 98/2003 af 20. januar 2003 om fastsættelse af foreløbige forsyningsopgørelser og EF-støtte til levering af vigtige produkter til konsum, forarbejdning og anvendelse som rå- og hjælpestoffer og til levering af levende dyr og æg til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001(2) indeholder bestemmelser om en foreløbig forsyningsopgørelse og EF-støtte til produkter, der er omfattet af de særlige forsyningsordninger for Azorerne, Madeira og De Kanariske Øer.
(2) Den løbende gennemførelse af den årlige forsyningsopgørelse for De Kanariske Øer for mælkepræparater uden fedtstof viser, at de fastsatte forsyningsmængder ikke opfylder behovet, da efterspørgslen har været større end forventet.
(3) Mængden af ovennævnte produkt bør derfor justeres, så den passer med det faktiske behov i den perifert beliggende region.
(4) Forordning (EF) nr. 98/2003 bør ændres i overensstemmelse hermed.
(5) De i denne forordning fastsatte foranstaltninger er i overensstemmelse med udtalelse fra den pågældende forvaltningskomité -
UDSTEDT FØLGENDE FORORDNING:
Artikel 1
Tabellen i bilag V, del 11, til forordning (EF) nr. 98/2003 affattes således:
TABELPOSITION "
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. december 2003.

Labels: 3
18
17
5